**Grantová výzva - Game on, v hre je naša budúcnosť, zastavme zmenu klímy!**

Projekt realizovaný vďaka spolufinancovaniu z programu DEAR (Development, Education and Awareness Raising)

Grantová výzva je zameraná na podporu projektov na zvyšovanie porozumenia téme klimatickej zmeny u mladých ľudí a zvyšovanie ich angažovanosti a schopnosti konať.

Projekty, ktoré sa uchádzajú o podporu **musia:**

**​**

* **byť zamerané na mladých ľudí (vo vekovej kategórii 15-35 rokov)**
* **byť zamerané na tému klimatickej zmeny**

Podmienkou pre podporu projektu je splnenie aspoň jedného z nasledovných cieľov:

* komunikácia témy klimatickej zmeny (jej príčin, dopadov a riešení) čo najväčšiemu počtu mladých ľudí
* motivovanie mladých ľudí k angažovanosti a k aktívnemu prístupu k otázkam klimatickej zmeny

**Typy projektov, ktoré budú podporené:**

* informačné kampane
* vzdelávacie programy
* študijné cesty zamerané na monitorovanie a demonštráciu dopadov klimatickej zmeny
* komunitné projekty
* umelecké projekty zamerané na tému klimatickej zmeny (výstavy, festivaly, predstavenia a iné podujatia)
* praktické projekty s dobrovoľníkmi s komunikačným presahom (vybudovanie dažďovej záhrady, výsadba stromov, vytvorenie náučného chodníka, obnova mokrade a i.)

Do výzvy sa môžu prihlásiť žiadatelia, ktorí spĺňajú nasledovné podmienky:

1. Právnické osoby z neziskového sektora (občianske združenia), ktoré majú sídlo v Európskej únii.
2. Majú vo svojich ustanovujúcich dokumentoch (stanovách, zakladacej listine a pod.) zakotvenú prácu s mládežou

**Kritériá pre hodnotenie projektu:**

Návrhy projektov sa budú hodnotiť na základe kritérií zobrazených v prílohe IV. Výsledkom hodnotenia jednotlivých bodov je súčet bodov za jednotlivé kritéria a krátke slovné ohodnotenie. BROZ na základe hodnotení navrhne výšku grantu, alebo rozhodne o jeho neposkytnutí.

**Výška podpory:**

Minimálna výška podpory pre 1 projekt: **3000 EUR**

Maximálna výška podpory pre 1 projekt: **7000 EUR**

Náklady musia súvisieť priamo s realizáciou podporovanej činnosti. Náklady na zamestnancov priamo zapojených do realizácie projektu môžu byť súčasťou navrhovaného rozpočtu.

**Termín** pre podávanie žiadostí: od **10. septembra 2020**do **11.októbra 2020.**

**Hodnotenie** žiadostí a výber príjemcov: do 19. októbra 2020

**Uzavretie zmluvy a vyplatenie dotácie:** do 31. októbra 2020

**Doba realizácie projektu: 1. november 2020 – 30. august 2021**

**Reportovanie:**

Príjemcovia sub-grantu budú počas realizácie projektu predkladať správy o činnosti a o dopade projektu vrátane fotodokumentácie, online odkazov a podobne.

Príjemcovia sub-grantu nemusia podávať záverečnú finančnú správu, ale v prípade vyžiadania dokumentov Európskou Komisiou musia poskytnúť, ktoré sú potrebné na overenie, či sa finančné prostriedky použili na účel predkladaného projektu a v súlade so zmluvou. Je preto potrebné uchovať súvisiace dokumenty.

**Spôsob podania žiadosti:**

Žiadosti, vrátane povinných príloh sa podávajú do 11.10.2020 na mailovú adresu brossmannova@broz.sk

Žiadosť musí byť podaná v požadovanom formulári a musí obsahovať:

* Vyplnený formulár žiadosti (príloha I)
* Rozpočet projektu v požadovanom formáte (príloha II)
* Zriaďovacia listina (scan)
* Podpísané prehlásenie (príloha III)

**Viac o projekte Game On!**

Projekt je iniciatíva 10 partnerských environmentálnych a humanitárnych organizácií z 8 krajín strednej a východnej Európy. Projekt má za cieľ aktivizovať mladých ľudí, umožniť im reagovať na výzvy, ktoré so sebou prináša prebiehajúca zmena klímy a v konečnom dôsledku zvýšiť ich schopnosť presadiť nevyhnutné spoločenské zmeny. Projekt sa primárne venuje trom témam: Zachovanie biodiverzity, Adaptácia a zmierňovanie dopadov, Klimatická spravodlivosť.

Cieľom tejto grantovej výzvy je zvýšiť dosah projektovej komunikácie na cieľovú skupinu. Viac informácií o projekte *Game On! V hre je naša budúcnosť, zastavme zmenu klímy!* nájdete tu: [www.climategame.eu/sk](http://www.climategame.eu/sk)

Tento projekt je uskutočnený vďaka spolufinancovaniu z programu Rozvoja, Vzdelávania a Zvyšovania Informovanosti (DEAR).